**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

**Предмет:** Извештај о избору у звање доцент др Сање Игњатовић

На седници Већа одржаној 22. 04. 2021. године, Департман за англистику усвојио је извештај комисије за избор кандидата у звање доцент др Сање Игњатовић за ужу научну област *Англоамеричка књижевност и култура* (*Увод у студије британске културе и Британске студије – Визуелни приступ*).

Веће Департмана за англистику прослеђује Изборном Већу Филозофског факултета ову одлуку на даље разматрање.

У Нишу, 22. 04. 2021. године,

Управница Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милена Каличанин

Веће Департмана за англистику, на седници дана 22. 04. 2021. године донело је предлог

**ОЦЕНЕ ПРИСТУПНОГ ПРЕДАВАЊА КАНДИДАТА**

Др Сања Игњатовић, кандидат пријављен на конкурс за избор једног наставника у звање доцент за ужу научну област *Англоамеричка књижевност и култура* (*Увод у студије британске културе и Британске студије – Визуелни приступ*), одржала је приступно предавање *Fictionality in Historical Visual Narratives*, 17. 3. 2021. године на Филозофском факултету у Нишу пред комисијом у следећем саставу:

1. др Весна Лопичић, редовни професор Филозофског факултета у Нишу, ужа научна област Англоамеричка књижевност и култура, председник Комисије
2. др Милена Каличанин, ванредни професор Филозофског факултета у Нишу, ужа научна област Англоамеричка књижевност и култура, члан Комисије;
3. др Ана Коцић Станковић, доцент Филозофског факултета у Нишу, ужа научна област Англоамеричка књижевност и култура, члан Комисије.

На основу Извештаја Комисије, Департман за англистику је **позитивно** оценио одржано приступно предавање др Сање Игњатовић.

У Нишу, 22. 04. 2021. године,

Управница Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милена Каличанин

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници Већа одржаној 22. 04. 2021. године, Департман за англистику усвојио је:

# ОЦЕНУ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА

Др Сања Игњатовић објавила је 12 основних публикација, од којих 8 међународног, и 3 националног значаја: 5 у тематским зборницима међународног значаја (М14), 4 рада у врхунским часописима националног значаја (М51), 3 рада у зборницима са међународних скупова (М33). На националним и међународним скуповима учествовала је 8 пута.

На основу свега наведеног, моли се Веће Департмана за англистику да донесе **позитивну оцену** резултата научног и истраживачког рада др Сање Игњатовић, кандидата за избор у звање доцент за ужу научну област *Англоамеричка књижевност и култура* (*Увод у студије британске културе и Британске студије – Визуелни приступ*) на Департману за англистику.

Веће Департмана за англистику прослеђује Изборном Већу Филозофског факултета ову одлуку на даље разматрање.

У Нишу, 22. 04. 2021. године,

Управница Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милена Каличанин

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници Већа одржаној 22. 04. 2021. године, Департман за англистику усвојио је:

# ОЦЕНУ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ

Др Сања Игњатовић активно је ангажована у развоју наставе и других делатности Департмана за англистику и Филозофског факултета у Нишу. Остварила је допринос у академској и широј заједници у више категорија. У два наврата била је члан Комисије за припрему, организовање и спровођење пријемног испита на Департману за англистику Филозофског факултета у Нишу, такође у два наврата вршила је и дужност секретара Департмана за англистику. Члан организационог одбора међународне конференције *Језик, књижевност* у организацији Департмана за англистику Филозофског факултета у Нишу, и то као секретар три године (од 2016. до 2018.); учествовала је у организацији припремне наставе за полагање пријемног испита на Департману за англистику Филозофског факултета у Нишу. Благајник је Удружења англиста Србије од 2020. године. Лектор је за енглески језик часописа *Теме* који издаје Универзитет у Нишу од 2019. године.

На основу свега наведеног, моли се Веће Департмана за англистику да донесе **позитивну оцену** резултата које је др Сања Игњатовић, кандидат за избор у звање доцент за ужу научну област *Англоамеричка књижевност и култура* (*Увод у студије британске културе и Британске студије – Визуелни приступ*) на Департману за англистику, постигла у развоју наставе и других делатности Филозофског факултета у Нишу.

Веће Департмана за англистику прослеђује Изборном Већу Филозофског факултета ову одлуку на даље разматрање.

У Нишу, 22. 04. 2021. године,

Управница Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милена Каличанин

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

На седници Већа одржаној 22. 04. 2021. године, Департман за англистику усвојио је:

# ОЦЕНУ РЕЗУЛТАТА ПЕДАГОШКОГ РАДА КАНДИДАТА

# 

Др Сања Игњатовић ангажована је 2014. године као демонстратор на Департману за англистику, а од 2016. и као сарадник у настави, односно асистент од 2017. године. Ангажована је на предметима *Увод у студије британске културе* (вежбе), *Студије канадске културе* (вежбе), *Средњовековна енглеска књижевност* (вежбе), *Ренесансна енглеска књижевност* (вежбе) и *Шекспир – Специјални курс 1* (вежбе), али је радила и на предметима *Савремени енглески језик 1, 2 и 5*. Наставу изводи веома организовано и савесно, уз детаљне припреме, одличну сарадњу са колегама на предмету, а у свакодневном раду редовно примењује савремене наставне методе. У свом односу са студентима је конкретна и објективна, и показује изузетну способност за наставни рад на универзитетском нивоу.

На основу свега наведеног, моли се Веће Департмана за англистику да донесе **позитивну оцену** педагошког рада др Сање Игњатовић, кандидат за избор у звање доцент за ужу научну област *Англоамеричка књижевност и култура* (*Увод у студије британске културе и Британске студије – Визуелни приступ*) на Департману за англистику.

Веће Департмана за англистику прослеђује Изборном Већу Филозофског факултета ову одлуку на даље разматрање.

У Нишу, 22. 04. 2021. године,

Управница Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милена Каличанин